b"\n_START_ARTICLE_\nWilhelm Canaris\n_START_SECTION_\nBiografia\n_START_PARAGRAPH_\nVa n\xc3\xa9ixer a Aplerbeck, prop de Dortmund.Fins a 1938 Canaris va creure que la seva fam\xc3\xadlia estava relacionada amb l'almirall i pol\xc3\xadtic grec Constantine Kanaris, cosa que el va influir en la seva decisi\xc3\xb3 d'unirse a la Marina per\xc3\xb2 en realitat era descendent d'una fam\xc3\xadlia italiana anomenada Canarisi._NEWLINE_El 1905, Canaris entr\xc3\xa0 a la Marina imperial germ\xc3\xa0nica i all\xc3\xad va servir al seu pa\xc3\xads durant la Primera Guerra Mundial _NEWLINE_Despr\xc3\xa9s de l'arribada al poder d'Adolf Hitler el 1933, Canaris va ser nomenat cap del servei d'intel\xc2\xb7lig\xc3\xa8ncia militar. Durant el per\xc3\xadode 1935-1936 va establir contactes a Espanya per tal d'organitzar-hi la xarxa d'espionatge alemany, ja que parlava perfectament castell\xc3\xa0. Va ser decisiu perqu\xc3\xa8 Alemanya intervingu\xc3\xa9s en la guerra civil al costat de Francisco Franco, ja que el mateix Hitler dubtava d'involucrar-se en aquesta aventura. _NEWLINE_Des de 1938 s'adon\xc3\xa0 que els plans de Hitler portarien a Alemanya a un desastre i secretament conspir\xc3\xa0 contra el F\xc3\xbchrer. Tract\xc3\xa0 d'obstaculitzar els intents de Hitler d'absorbir Txecoslov\xc3\xa0quia i avis\xc3\xa0 a Franco que no permet\xc3\xa9s el pas dels alemanys per Espanya amb el prop\xc3\xb2sit de capturar Gibraltar (el que hauria estat l'Operaci\xc3\xb3 F\xc3\xa8lix). D'acord amb fonts escrites, la postura de Franco sobre aquest tema va ser estudiada i dictada per Canaris, d'altra banda els brit\xc3\xa0nics obriren un compte a Su\xc3\xafssa amb una suma important destinada a Franco i els seus generals per a assegurar que Espanya es mantindria neutral. _NEWLINE_Va estar involucrat en tres complots per assassinar Hitler, dos d'ells abans de la guera (1938 i 1939) i l'altre el de 20 de juliol de 1944. Entr\xc3\xa0 en contacte amb els serveis secrets brit\xc3\xa0nics (M16)_NEWLINE_Durant la Segona Guerra mundial, Canaris visit\xc3\xa0 el front i aconsegu\xc3\xad proves dels crims de guerra i de l'actuaci\xc3\xb3 criminal de la SS i els Einsatzgruppen_NEWLINE_Canaris intervingu\xc3\xa9 en salvar a moltes v\xc3\xadctimes del r\xc3\xa8gim nazi incloent un gran nombre de jueus._NEWLINE_L'evid\xc3\xa8ncia era que Canaris era un agent doble i les sospites sobre ell de Heinrich Himmler van fer que Hitler el destitu\xc3\xads reempla\xc3\xa7ant-lo per Walter Schellenberg i despr\xc3\xa9s va ser posat sota arrest domiciliari. _NEWLINE_Hitler el va mantenir viu un cert temps pensant en possibles acords amb els brit\xc3\xa0nics per\xc3\xb2 en veure que aquests acords no serien factibles va enviar Canaris a un tribunal militar que el va condemnar a mort essent executat el 9 d'abril de 1945 al camp de concentraci\xc3\xb3 de Flossenb\xc3\xbcrg.\n_START_SECTION_\nRess\xc3\xb2 medi\xc3\xa0tic\n_START_PARAGRAPH_\nL'any 1954 es va rodar la pel\xc2\xb7l\xc3\xadcula Canaris inspirada en la seva biografia."